Kiistelty uusi metsähallituslaki on vahvistettu presidentin esittelyssä ja se astuu voimaan ensi perjantaina. Lain myötä Metsähallituksen metsätalousliiketoiminta siirretään valtion kokonaan omistamaan metsätalousosakeyhtiöön. Tytäryhtiön tehtävänä on hoitaa metsiä sekä korjata ja myydä puuta valtion talousmetsistä.

Valtion maa- ja vesialueet pysyvät edelleen valtion suorassa omistuksessa.

Lakihanke on ollut kiistanalainen ja sitä vastustamaan kerättiin lähes 130 000 allekirjoitusta adressiin. Lain vastustajat ovat pelänneet, että se merkitsee, että luontoalueet siirtyvät entistä enemmän kaupallisesti hyödynnettäviksi.

STT

Kuvat: